Document ID: /roh_data/filtered/fineweb-2-filterrobots_roh.jsonl.gz/56711

L'Uffizi federal da sanadad BAG quinta ch'il stadi d'urgenza vegn bainbaud extendì sin l'entira Svizra. Mesiras sco quai ch'il Tessin haja decidì, pudessan en curt er valair per l'entir pajais ha ditg Daniel Koch, manader da la partiziun per malsognas transmissiblas da l'Uffizi federal da sanadad. Uschia duain vegnir protegidas gruppas da ristg ed er vegnir impedì ch'ils ospitals vegnian surchargiads, ha ditg Koch envers il radio SRF.
L'unda è ussa qua.
La Svizra haja anc agì a dretg temp per franar il coronavirus. Els piglian serius la situaziun ed ussa saja da prender detg svelt las dretgas mesiras.
RTR novitads 09:00